Απονομή Κύριας Σύνταξης Γήρατος Δημοσίου Τομέα και Στρατιωτικών
Αίτηση για Απονομή Κύριας Σύνταξης Γήρατος Δημοσίου Τομέα και Στρατιωτικών.
Το έντυπο της αίτησης είναι συγκεκριμένο, φέρει στο πάνω μέρος του τον τίτλο «ΑΙΤΗΣΗ ΓΙΑ ΑΠΟΝΟΜΗ» και υποβάλλεται από τον/την υπάλληλο/λειτουργό, μετά την λύση της υπαλληλικής του σχέσης, στην Υπηρεσία του. Στην εν λόγω αίτηση ο υπάλληλος δηλώνει και αν επιθυμεί ή όχι την προσμέτρηση πλασματικού χρόνου και την εφαρμογή των διατάξεων της διαδοχικής ασφάλισης συμπληρώνοντας τα σχετικά πεδία. ΠΡΟΣΟΧΗ! Η αίτηση και τα απαιτούμενα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα από την Υπηρεσία στην οποία υπηρετούσε ο/η υπάλληλος/λειτουργός ή στρατιωτικός.
Κατάθεση από τον αιτούντα (δια ζώσης ή ταχυδρομικά)
Ο ασφαλισμένος, παλαιός ή νέος, πρέπει να έχει συμπληρώσει τον απαιτούμενο χρόνο ασφάλισης, όπως αυτός προβλέπεται από την ισχύουσα νομοθεσία.
Ο ασφαλισμένος πρέπει να έχει συμπληρώσει το απαιτούμενο όριο ηλικίας που ορίζουν οι διατάξεις με τις οποίες θεμελιώνει συνταξιοδοτικό δικαίωμα.
Για τους ασφαλισμένους που συνταξιοδοτούνται με ειδικές διατάξεις και εμπίπτουν στις διατάξεις του άρθρου 1 παραγ. α του Π.Δ. 169/07 δεν ισχύουν οι ηλικιακές προϋποθέσεις, αλλά συγκεκριμένες προϋποθέσεις σχετικές με τα έτη ασφάλισης, το είδος της πάθησης και το ποσοστό της αναπηρίας τους.
Για όσους συνταξιοδοτούνται ως γονείς ή σύζυγοι ατόμων με ανικανότητα, θα πρέπει να πληρούνται επιπλέον των ηλικιακών και ασφαλιστικών προϋποθέσεων (απαιτούμενο όριο ηλικίας και απαιτούμενος χρόνος ασφάλισης) και προϋποθέσεις όπως το ποσοστό της ανικανότητας (τέκνου ή συζύγου).
Η διαδικασία αφορά στην απονομή κύριας σύνταξης λόγω γήρατος σε τακτικό δημόσιο υπάλληλο/ λειτουργό ή στρατιωτικό.
Δελτίο Ατομικής Υπηρεσιακής Κατάστασης (Δ.Α.Υ.Κ.) υπαλλήλου/λειτουργού ή στρατιωτικού.
Υπεύθυνη Δήλωση, η οποία αποτελεί συγκεκριμένο έντυπο και είναι αναπόσπαστο τμήμα του ΔΑΥΚ. Συμπληρώνεται από τον υπάλληλο/λειτουργό ή στρατιωτικό , διαγράφεται ότι δεν ισχύει και υπογράφεται από αυτόν/αυτήν. Συγκεκριμένα δηλώνεται αν ο χρόνος του/της χρησίμευσε για να πάρει ή όχι σύνταξη από άλλο φορέα, αν για τον ίδιο χρόνο πήρε ή όχι αποζημίωση, αν εργάζεται ή κατέχει οποιαδήποτε θέση ή όχι στο Δημόσιο ή στον ευρύτερο δημόσιο τομέα, αν λαμβάνει άλλη σύνταξη και από πού (αναφέρεται ο φορέας ,αν η εργασία για την οποία συνταξιοδοτήθηκε διανύθηκε στο Δημόσιο ή στον ευρύτερο δημόσιο τομέα, επισυνάπτεται αντίγραφο της συνταξιοδοτικής πράξης), αν επιθυμεί ή όχι την καταβολή μειωμένης σύνταξης (όταν η ηλικία που έχει υπολείπεται του κατά περίπτωση ισχύοντος ορίου ηλικίας) κ.α.
Αποφάσεις/βεβαιώσεις για τυχόν χρόνο ασφάλισης σε άλλους ασφαλιστικούς φορείς πέραν του Δημοσίου.
Γνωμάτευση της Ανωτάτης Στρατού Υγειονομικής Επιτροπής (Α.Σ.Υ.Ε.) με την οποία προσδιορίζεται το είδος της πάθησης και το ποσοστό αναπηρίας.
Η διαδικασία αφορά στην έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του. Για τη χορήγηση του πιστοποιητικού ο ενδιαφερόμενος δύναται: α) να απευθυνθεί στον Δήμο που είναι εγγεγραμμένος, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά.
Βεβαίωση Σχολής από την οποία να προκύπτουν τα απαιτούμενα έτη φοίτησης για τη λήψη του πτυχίου αλλά και το ακριβές χρονικό διάστημα φοίτησης (ημερομηνία έναρξης και ολοκλήρωσης σπουδών)
Η διαδικασία αφορά στην πιστοποίηση της στρατολογικής κατάστασης ή την πιστοποίηση όλων ή μερικών στρατολογικών μεταβολών. Για το σκοπό αυτό εκδίδεται πιστοποιητικό από την αρμόδια Στρατολογική Υπηρεσία, λαμβανομένων υπ΄όψη των διατάξεων περί προστασίας του ατόμου από την επεξεργασία δεδομένων προσωπικού χαρακτήρα. Για την απόφαση περί της αναγραφής σε αυτό όλων ή μερικών μεταβολών, εφόσον δεν προκύπτει ρητά από την αίτηση, λαμβάνεται υπ όψη ο σκοπός χρήσης του πιστοποιητικού. Το πιστοποιητικό εκδίδεται αυθημερόν και αποστέλλεται στον ενδιαφερόμενο με τον τρόπο που ο ίδιος έχει επιλέξει. Ενδέχεται ωστόσο να απαιτηθεί μεγαλύτερο χρονικό διάστημα σε περίπτωση που ελλείπουν στρατολογικές μεταβολές από το στρατολογικό μητρώο του αιτούντος.
Υπεύθυνη Δήλωση στην οποία ο/η υπάλληλος/λειτουργός ή στρατιωτικός θα δηλώνει ότι δεν χρησιμοποίησε ούτε θα χρησιμοποιήσει τον ίδιο χρόνο για να πάρει σύνταξη από άλλο φορέα κύριας ασφάλισης, καθώς και αν επιθυμεί την εφάπαξ καταβολή του ποσού της εισφοράς ή την καταβολή του σε δόσεις.
Υπεύθυνη Δήλωση συναίνεσης από τον έναν εκ των δύο γονέων για την άσκηση του δικαιώματος για συνταξιοδότηση με ευνοϊκότερες διατάξεις από τον έτερο γονέα.
Δικαστική απόφαση για την επιμέλεια των τέκνων.
Το ΔΑΥΚ συμπληρώνεται από τον εκκαθαριστή της Υπηρεσίας από την οποία αποχωρεί ο υπάλληλος/λειτουργός ή στρατιωτικός.
ΕΠΙΣΗΜΑΝΣΗ: Τα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα από την Υπηρεσία που υπηρετούσε ο/η υπάλληλος/λειτουργός.
Σε περιπτώσεις που ο/η υπάλληλος/λειτουργός ή στρατιωτικός είχε προηγούμενο χρόνο ασφάλισης σε άλλο Φορέα Κύριας Ασφάλισης και επιθυμεί την προσμέτρηση του σύμφωνα με τις διατάξεις της διαδοχικής ασφάλισης. ΕΠΙΣΗΜΑΝΣΗ: Τα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα από την Υπηρεσία που υπηρετούσε ο/η υπάλληλος/λειτουργός ή στρατιωτικός.
Για περιπτώσεις υπαλλήλου/λειτουργού ή στρατιωτικού που ανήκει στις ειδικές παθήσεις με ποσοστό αναπηρίας τουλάχιστον εξήντα επτά τοις εκατό (67%) και για τις περιπτώσεις όπου ο υπάλληλος/λειτουργός ή στρατιωτικός συνταξιοδοτείται ως γονέας ή σύζυγος αναπήρου. Οι στρατιωτικοί προσκομίζουν Γνωμάτευση της Ανώτατης Υγειονομικής Επιτροπής του οικείου κλάδου, Στρατού (Α.Σ.Υ.Ε.), Ναυτικού (Α.Ν.Υ.Ε.), Αεροπορίας (Α.Α.Υ.Ε.) και της Ανώτατης Υγειονομικής Επιτροπή της Ελληνικής Αστυνομίας. ΕΠΙΣΗΜΑΝΣΗ: Τα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα από την Υπηρεσία που υπηρετούσε ο/η υπάλληλος/λειτουργός ή στρατιωτικός.
Σε περιπτώσεις που ο/η υπάλληλος/λειτουργός επιθυμεί και έχει αιτηθεί την αναγνώριση πλασματικού χρόνου τέκνων. (εφόσον υπάρχουν οι απαιτούμενες προϋποθέσεις) ΕΠΙΣΗΜΑΝΣΗ: Τα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα από την Υπηρεσία που υπηρετούσε ο/η υπάλληλος/λειτουργός.
Για τις περιπτώσεις που ο/η υπάλληλος/λειτουργός ή στρατιωτικός επιθυμεί και έχει αιτηθεί την αναγνώριση πλασματικού χρόνου σπουδών ή για την αναγνώριση χρόνου πρακτικής άσκησης αδελφών νοσοκόμων, επισκεπτριών αδελφών και μαιών, εφόσον υπάρχουν οι απαιτούμενες προϋποθέσεις.
Για τις περιπτώσεις που ο υπάλληλος/λειτουργός ή στρατιωτικός επιθυμεί και έχει αιτηθεί την αναγνώριση χρόνου στρατιωτικής θητείας. (εφόσον υπάρχουν οι απαιτούμενες προϋποθέσεις) ΕΠΙΣΗΜΑΝΣΗ: Τα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα από την Υπηρεσία που υπηρετούσε ο/η υπάλληλος/λειτουργός ή στρατιωτικός.
Μόνο για τις περιπτώσεις αναγνώρισης χρόνου. ΕΠΙΣΗΜΑΝΣΗ: Τα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα από την Υπηρεσία που υπηρετούσε ο/η υπάλληλος/λειτουργός ή στρατιωτικός.
Στις περιπτώσεις δύο υπαλλήλων-γονέων ανίκανου τέκνου, οι οποίοι θεμελιώνουν δικαίωμα από 19/8/2015 και έπειτα, το δικαίωμα για συνταξιοδότηση με ευνοϊκότερες διατάξεις (ως γονέας άγαμου και ανίκανου για την άσκηση κάθε βιοποριστικού επαγγέλματος κατά ποσοστό 67% και άνω, τέκνου) μπορεί να ασκηθεί μόνο από τον ένα γονέα κατόπιν συναίνεσης του άλλου. Η συναίνεση αυτή θα πρέπει να εκφράζεται με σχετική Υπεύθυνη Δήλωση. ΕΠΙΣΗΜΑΝΣΗ: Τα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα από την Υπηρεσία που υπηρετούσε ο/η υπάλληλος/λειτουργός ή στρατιωτικός.
Για τις περιπτώσεις: 1. Υπαλλήλου/λειτουργού ή στρατιωτικού ο οποίος είναι διαζευγμένος, θεμελιώνει συνταξιοδοτικό δικαίωμα το 2010 και επιθυμεί να συνταξιοδοτηθεί ως πατέρας τριών τέκνων. 2. Για τις περιπτώσεις συνταξιοδότησης με ευνοϊκότερους όρους (ως γονέας ανίκανου τέκνου) όπου υπάρχει διάζευξη ή διάσταση των γονέων. ΕΠΙΣΗΜΑΝΣΗ: Τα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα από την Υπηρεσία που υπηρετούσε ο/η υπάλληλος/λειτουργός ή στρατιωτικός.
Απονομή Κύριας Σύνταξης Γήρατος Δημοσίου Τομέα και Στρατιωτικών.
Διεύθυνση Διοικητικού / Γραφείο Προσωπικού του φορέα που υπηρετεί ο δημόσιος υπάλληλος ή στρατιωτικός
Η έναρξη της διαδικασίας πραγματοποιείται με την αίτηση του/της υπαλλήλου/λειτουργού ή στρατιωτικού μετά τη λύση της υπαλληλικής του/της σχέσης. (παραίτηση, απόλυση λόγω συμπλήρωσης ορίου ηλικίας ...). Η υποβολή της αίτησης προς την αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα του e-ΕΦΚΑ γίνεται αποκλειστικά από την Υπηρεσία στην οποία υπηρετούσε ο/η υπάλληλος/λειτουργός ή στρατιωτικός και συνοδεύεται από διαβιβαστικό έγγραφο, τα απαιτούμενα δικαιολογητικά και το Δελτίο Ατομικής Υπηρεσιακής Κατάστασης (Δ.Α.Υ.Κ.) το οποίο η Υπηρεσία πρέπει να αποστέλλει και ηλεκτρονικά (e-Δ.Α.Υ.Κ.).
Διατάξεις περί διαδοχικής ασφάλισης. (Το άρθρο τροποποιήθηκε με το άρθρ. 26 Ν.4670/2020.
Ασφαλιστικό καθεστώς προσλαμβανόμενων στο Δημόσιο από 1.1.2011. (Οι διατάξεις του άρθρου ισχύουν όπως έχουν τροποποιηθεί με το Ν.4002/2011)
Όρια ηλικίας συνταξιοδότησης - Εξίσωση ορίων ηλικίας συνταξιοδότησης ανδρών και γυναικών υπαλλήλων του Δημοσίου. (Οι διατάξεις του άρθρου ισχύουν όπως έχουν τροποποιηθεί με το Ν.4002/2011)
Προϋποθέσεις συνταξιοδότησης δημοσίων υπαλλήλων & στρατιωτικών. (Οι διατάξεις των ανωτέρω άρθρων ισχύουν όπως έχουν τροποποιηθεί με το Ν.3865/2010, το Ν.4093/2012, το Ν. 4336/2015, Ν. 4337/2015)
Προϋποθέσεις συνταξιοδότησης νέων ασφαλισμένων Δημοσίου & Στρατιωτικών.
Οδηγίες για την εφαρμογή των διατάξεων των άρθρων 2, 6 και 17 του N. 3865/2010
Ηλικιακές προϋποθέσεις για χορήγηση μειωμένης σύνταξης σε ασφαλισμένους του πρώην Δημοσίου.
Προθεσμία για την εξέταση αιτήσεων συνταξιοδότησης.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Άσκηση έφεσης στο αρμόδιο Τμήμα του Ελεγκτικού Συνεδρίου
Πρωτοκόλληση του διαβιβαστικού εγγράφου της Υπηρεσίας στην οποία υπηρετούσε ο/η υπάλληλος/λειτουργός ή στρατιωτικός και της υποβληθείσας σε αυτήν αίτησης και των δικαιολογητικών για την απονομή σύνταξης.
Πραγματοποιείται έλεγχος αν από τα στοιχεία του Δ.Α.Υ.Κ. του/της υπαλλήλου/λειτουργού, ή στρατιωτικού τα προσκομισθέντα δικαιολογητικά προκύπτει η ύπαρξη προηγούμενου χρόνου ασφάλισης σε άλλο φορέα κύριας ασφάλισης.
Εφόσον προκύψει χρόνος ασφάλισης σε άλλο/α ταμείο/α και δεν υπάρχει έγγραφο πιστοποίησης του χρόνου αυτού, τότε αναζητείται ο χρόνος διαδοχικής ασφάλισης είτε μέσω λογισμικού είτε από τα τέως ταμεία κύριας ασφάλισης που έχουν την αρμοδιότητα της πιστοποίησης του χρόνου αυτού.
Εξετάζεται εάν πληρούνται οι προϋποθέσεις για την απονομή σύνταξης γήρατος.
Πραγματοποιείται έλεγχος για την υποβολή αίτησης αναγνώρισης χρόνου στο παρελθόν ή κατά την αίτηση συνταξιοδότησης.
Στις περιπτώσεις όπου ο/η υπάλληλος/λειτουργός ή στρατιωτικός έχει αιτηθεί την αναγνώριση χρόνου (τέκνων, σπουδών, στρατιωτικής θητείας κ.τ.λ.) και πληρούνται οι ισχύουσες κατά το νόμο προϋποθέσεις εκδίδεται σχετική απόφαση στην οποία αναφέρεται το είδος, το διάστημα και το ποσό της αναγνώρισης.
Εφόσον πληρούνται οι προϋποθέσεις και έχουν πραγματοποιηθεί οι τυχόν αναγνωρίσεις χρόνου ασφάλισης, εκδίδεται η συνταξιοδοτική πράξη με την οποία κανονίζεται το ποσό και η ημερομηνία έναρξης καταβολής της σύνταξης. Εάν δεν πληρούνται οι προϋποθέσεις για συνταξιοδότηση εκδίδεται απορριπτική πράξη.
Μετά την έκδοση της πράξης κανονισμού σύνταξης πιστώνεται η σύνταξη στον τραπεζικό λογαριασμό που αναγράφεται στο Δ.Α.Υ.Κ. του/της υπαλλήλου/λειτουργού ή στρατιωτικού.
Η αναζήτηση του χρόνου ασφάλισης πραγματοποιείται εφόσον ο/η υπάλληλος/λειτουργός ή στρατιωτικός επιθυμεί την εφαρμογή των διατάξεων της διαδοχικής ασφάλισης και δεν έχει ζητήσει την αποποίηση του χρόνου αυτού.
Σε περίπτωση που ο ασφαλισμένος δεν έχει αιτηθεί στο παρελθόν αλλά ούτε κατά την υποβολή της αίτησης του για συνταξιοδότηση αναγνώριση πλασματικού χρόνου , όμως προκύψει ότι απαιτείται για την θεμελίωση συνταξιοδοτικού δικαιώματος, ο ασφαλισμένος δύναται να υποβάλλει συμπληρωματική υπεύθυνη δήλωση όπου θα δηλώνει ότι επιθυμεί την αναγνώριση πλασματικών χρόνων.
Έλεγχος ύπαρξης χρόνου ασφάλισης σε άλλο φορέα κύριας ασφάλισης.
Έλεγχος συνδρομής των προϋποθέσεων κανονισμού και καταβολής σύνταξης
Έλεγχος ύπαρξης αίτησης αναγνώρισης χρόνου
Έκδοση απορριπτικής απόφασης - Ενημέρωση ασφαλισμένου